**Duvier Orlando Riaskos Barahona** (ispancha: *Duvier Orlando Riascos Barahona* 1986-yil 26-iyun, Buenaventura, Valle del Kauka) – kelib chiqishi kolumbiyalik boʻlgan futbolchi. Hujumchi sifatida Kolumbiya va AQSH klublarida toʻp surgan.

Futbol karyerasi
----------------

 Raiskos klubi Tixuana safida
Riaskos asli Kolumbiyalik boʻlgan va Amerika futbol akademiyasida tahsil olgan futbolchi. 2005-yilda u Kolumbiya chempionatida ilk professional klubi safida debyut qiladi, oʻsha yili Riaskos professional klub safida debyut golini uradi. 2006-yilda u „Real Cartagena" jamoasiga ijaraga oʻtadi, ammo olti oy ichida u Amerikaga qaytadi.

2008-yilda Duvier Venesuelaning „Estudiantes de Merida" klubiga oʻtadi. 17-avgust kuni Araguaga qarshi kechgan bahsda u yangi klubi safida oʻzining dastlabki debyut golini uradi. Riaskos yangi klubiga mamlakat kubogi finaliga chiqishga yordam beradi, turnir davomida u 12 ta gol uradi va klubning eng yaxshi toʻpurari boʻladi. 2009-yilning yozida u ijara asosida vatani Kolumbiyaning „Deportivo Kali" klubiga oʻtadi. Shu yili 13-iyul kuni Envigadoga qarshi kechgan bahsda Riaskos yangi jamoasida debyut qiladi. 26-iyul kuni „Deportivo Pereyra" ga qarshi oʻyinda Riaskos klubi uchun oʻzining birinchi golini uradi.

2010-yil yanvar oyida Riaskos „Once Caldas" klubiga oʻtadi, lekin oradan biroz vaqt oʻtgach klub yangi hujumchini darhol Xitoyning „Shanxay Shenxua" klubiga ijaraga beriladi. 27-mart kuni Changsha Gindega qarshi bahsda u Xitoy Superligasida debyut qildi. Nanchang Bayga qarshi oʻyinda Riaskos oʻzining klub safidagi birinchi golini urdi. Birinchi mavsumidayoq u 28 uchrashuvda 20 ta gol urdi va chempionatning eng yaxshi toʻpurari va Superliganing eng yaxshi futbolchisi unvonini qoʻlga kiritdi.

2011-yilning yozida Raiskos Meksikaning „Puebla" klubiga ijaraga beriladi. 24-iyul kuni Atlasga qarshi oʻyinda Raiskos Meksika Primerasida Luis Garsiyaning oʻrniga ikkinchi boʻlimda tushadi va debyut qiladi. 31-iyul kuni „Pachuka" ga qarshi bahsda Riaskos oʻzining yangi jamoasi safida ilk golini urdi. Puebla bilan olti oy davomida u 16 oʻyinda ishtirok etadi va 6 gol uradi.

Ijara muddati tugagach, hujumchini chempionat debyutanti Tixuana klubi sotib oladi. 2012-yil 7-yanvarda Monarkas Moreliyaga qarshi oʻyinda Raiskos yangi jamoasida debyut qiladi. 5-fevral kuni oʻzining sobiq jamoasi Pueblaga qarshi oʻyinda Riaskos yangi Tixuana uchun birinchi golini uradi. Birinchi mavsumida Raiskos Meksika chempioni boʻladi. 2013-yil 15-may kuni Libertadores kubogi doirasida oʻz klubi bilan ishtirok etadi va kubokning 1/8 finalida boʻlib oʻtgan Braziliyaning "Palmeyras" klubiga qarshi javob oʻyinida Raiskos gol uradi va bu Tixuanaga musobaqaning 1/4 finaliga chiqish imkonini beradi.

2013-yilning yozida Duvier Pachukaga koʻchib oʻtadi. 21-iyul kuni „Toluka" ga qarshi oʻyinda u yangi klubida debyut qiladi. 31-avgust kuni boʻlib oʻtgan Monarkas Moreliyaga qarshi oʻyinda Riaskos jamoasi Pachuka uchun birinchi golini uradi. 2014-yil boshida Riaskos Monarcas Morelia jamoasiga transfer qilinadi. 4-yanvar kuni „Keretaro"ga qarshi bahsda u „shaftolilar" (Monarcas Morelia) safida debyut qiladi. Ammo ilk golini 18-yanvar kuni UANLga qarshi oʻyind uradi. Shuningdek oʻsha yili u klubiga Meksika Superkubogini yutishda katta yordam beradi.

2015-yil boshida Riaskos Braziliyaning „Kruzeyro" klubiga transfer qilinadi. Keyinroq 24-may kuni Ponte Pretaga qarshi oʻyinda u Braziliya A seriyasida debyut qiladi. Jamoa oʻsha yilning yozida koʻproq oʻyin tajribasiga ega boʻlish uchun Riaskosni ijara asosida Vasko da Gamaga berib yuboradi. 31-may kuni „Atletiko Mineiro" ga qarshi oʻyinda u yangi jamoasida debyut qiladi. 20-iyun kuni Sport Resifega qarshi oʻyinda Riaskos Vasko da Gama uchun birinchi golini uradi. Mavsum oxirida klub asosiy ligadan chiqib ketdi, ammo Riaskos B seriyada Vasko klubida oʻynashda davom etadi va hatto klubga Karioka ligasida gʻalaba qozonishga ham yordam beradi. 2016-yilning yozida Riaskos Kruzeyroga qaytadi. 12-iyun kuni „Atletiko Mineiro"ga qarshi oʻyinda u „Kruzeyro" safidagi oʻzining dastlabki golini uradi.

2017-yil boshida Riaskos vatani Kolumbiyaga qaytib, Millionarios bilan shartnoma imzoladi. 1-mart kuni „La-Equidad" ga qarshi oʻyinda u yangi jamoasida debyut qiladi. 12-mart kuni Kali shahridan Amerikaga qarshi oʻyinda Riaskos Millionarios uchun oʻzining debyut golini urdi.

Yutuqlari
---------

Jamoaviy yutuqlari
* Rio-de-Janeyro shtati chempioni (1): 2016
* Kolumbiya chempioni (1): Finalisacion 2017
* Meksika chempioni (1): Apertura 2012
* Meksika Superkubogi sohibi (1): 2014
* Chili Superkubogi sohibi (1): 2019

Shaxsiy yutuqlari
* Venesuela kubogining eng yaxshi toʻpurari – 2008-yil
* Xitoyda-yilning eng yaxshi futbolchisi – 2010-yil
* Xitoy chempionatining eng yaxshi toʻpurari – 2010-yil

Manbalar
--------

1. ↑  „Арагуа ФК VS. Эстудиантес де Мерида 4:1" (en). soccerway.com (2008-yil 17-avgust). 2015-yil 18-aprelda asl nusxadan arxivlangan. Qaraldi: 2013-yil 16-may.
2. ↑  „Депортиво Кали VS. Энвигадо 2:2" (en). soccerway.com (2009-yil 12-iyul). 2015-yil 18-aprelda asl nusxadan arxivlangan. Qaraldi: 2013-yil 16-may.
3. ↑  „Депортиво Кали VS. Депортиво Перейра 2:1" (en). soccerway.com (2009-yil 26-iyul). 2015-yil 18-aprelda asl nusxadan arxivlangan. Qaraldi: 2013-yil 16-may.
4. ↑  „Чангша Гинде VS. Шанхай Шэньхуа 2:0" (en). soccerway.com (2010-yil 27-mart). 2015-yil 18-aprelda asl nusxadan arxivlangan. Qaraldi: 2013-yil 16-may.
5. ↑  „Нанчанг Баи VS. Шанхай Шэньхуа 1:2" (en). soccerway.com (2010-yil 3-aprel). 2015-yil 18-aprelda asl nusxadan arxivlangan. Qaraldi: 2013-yil 16-may.
6. ↑  „Атлас VS. Пуэбла 0:1" (en). soccerway.com (2011-yil 24-iyul). 2014-yil 4-martda asl nusxadan arxivlangan. Qaraldi: 2013-yil 16-may.
7. ↑  „Пуэбла VS. Пачука 2:2" (en). soccerway.com (2011-yil 31-iyul). 2015-yil 22-iyunda asl nusxadan arxivlangan. Qaraldi: 2013-yil 16-may.
8. ↑  „Монаркас Морелия VS. Тихуана 1:1" (en). soccerway.com (2012—01—07). 2016-yil 7-martda asl nusxadan arxivlangan. Qaraldi: 2013-yil 16-may.
9. ↑  „Пуэбла VS. Тихуана 1:1" (en). soccerway.com (2012-yil 5-fevral). 2016-yil 7-martda asl nusxadan arxivlangan. Qaraldi: 2013-yil 16-may.
10. ↑  „Палмейрас VS. Тихуана 1:2" (en). soccerway.com (2013-yil 15-may). 2013-yil 8-iyunda asl nusxadan arxivlangan. Qaraldi: 2013-yil 16-may.
11. ↑  „Толука VS. Пачука 0:1" (en). soccerway.com (2013-yil 21-iyul). 2014-yil 11-martda asl nusxadan arxivlangan. Qaraldi: 2017-yil 24-aprel.
12. ↑  „Монаркас Морелия VS. Пачука 4:1" (en). soccerway.com (2013-yil 31-avgust). 2017-yil 25-aprelda asl nusxadan arxivlangan. Qaraldi: 2017-yil 24-aprel.
13. ↑  „Монаркас Морелия VS. Керетаро 0:1" (en). soccerway.com (2014-yil 4-yanvar). 2014-yil 22-fevralda asl nusxadan arxivlangan. Qaraldi: 2017-yil 24-aprel.
14. ↑  „Монаркас Морелия VS. УАНЛ Тигрес 2:0" (en). soccerway.com (2014-yil 18-yanvar). 2017-yil 25-aprelda asl nusxadan arxivlangan. Qaraldi: 2017-yil 24-aprel.
15. ↑  „Крузейро VS. Понте-Прета 1:1" (en). soccerway.com (2015-yil 24-may). 2017-yil 25-aprelda asl nusxadan arxivlangan. Qaraldi: 2017-yil 24-aprel.
16. ↑  „Атлетико Минейро VS. Васко да Гама 3:0" (en). soccerway.com (2015-yil 31-may). 2017-yil 25-aprelda asl nusxadan arxivlangan. Qaraldi: 2017-yil 24-aprel.
17. ↑  „Спорт Ресифи VS. Васко да Гама 2:1" (en). soccerway.com (2015-yil 20-iyun). 2017-yil 25-aprelda asl nusxadan arxivlangan. Qaraldi: 2017-yil 24-aprel.
18. ↑  „Атлетико Минейро VS. Крузейро 2:3" (en). soccerway.com (2016-yil 12-iyun). 2017-yil 25-aprelda asl nusxadan arxivlangan. Qaraldi: 2017-yil 24-aprel.
19. ↑  „Мильонариос VS. Ла Экидад 1:0" (en). soccerway.com (2017-yil 1-mart). 2017-yil 25-aprelda asl nusxadan arxivlangan. Qaraldi: 2017-yil 24-aprel.
20. ↑  „Мильонариос VS. Америка Кали 3:0" (en). soccerway.com (2017-yil 12-mart). 2017-yil 25-aprelda asl nusxadan arxivlangan. Qaraldi: 2017-yil 24-aprel.